OpenLLM-France/wikimedia huggingface dataset:
# Aldan

Aldan (en iacut i rus: Алда́н) és una ciutat russa de la República de Sakhà. Es va fundar l'any 1923 amb el nom de Nezametni i va assolir la denominació de ciutat l'any 1939, moment en què el seu nom es va canviar per l'actual. Està situada a uns 530 quilòmetres al sud de la capital, Iakutsk, a la riba dreta del riu Aldan, un afluent del Lena.
El seu establiment el 1923 és degut a l'existència de mines d'or properes, activitat que ha estat sempre la principal base econòmica de la ciutat. Els anys 90 del segle XX la ciutat va experimentar una crisi, però amb la construcció de l'aeroport d'Aldan i d'una nova estació de ferrocarril a la línia Amur-Iakutsk, a partir de l'any 2000 s'ha recuperat. És un centre de mineria d'or, mica, urani i terres rares.

## Referències

* 1 2 En 1939, selon le site mojgorod.ru.
* ↑ «aldan gold» (en rus). [Consulta: 26 agost 2023].
* ↑ Энциклопедия Города России. Moscow: Большая Российская Энциклопедия, 2003, p. 16. ISBN 5-7107-7399-9.
* ↑ Roger Brunet, La Russie dictionnaire géographique, La Documentation française, 2004 ISBN 2-11-004882-4
# Alejandro Abascal García

Alejandro Abascal García (Santander, 15 de juliol de 1952) és un regatista càntabre, ja retirat, guanyador d'una medalla olímpica.
Va participar, als 24 anys, en els Jocs Olímpics d'Estiu de 1976 realitzats a la ciutat de Mont-real (Canadà), on va finalitzar setè en la classe Flying Dutchman al costat de José María Benavides, obtenint així un diploma olímpic. En els Jocs Olímpics d'Estiu de 1980 realitzats a Moscou (Unió Soviètica) va aconseguir guanyar la medalla d'or en aquesta mateixa prova al costat del barceloní Miguel Noguer, amb el qual finalitzà onzè en els Jocs Olímpics d'Estiu de 1984 realitzats a Los Angeles (Estats Units).
Al llarg de la seva carrera aconseguí dues medalles en el Campionat del Món de vela.

## Referències

* 1 2 «Alejandro ABASCAL GARCIA» (en anglès). International Olympic Committee. [Consulta: 4 novembre 2024].
* ↑ «Alejandro Abascal». Sports-Reference.com. Sports Reference LLC. [Consulta: 9 agost 2009].
* 1 2 «World Sailing - Alejandro ABASCAL GARCIA» (en anglès). [Consulta: 4 desembre 2024].
# Aleksandr Botxarov

Aleksandr Víktorovitx Botxarov (en rus Александр Викторович Бочаров, Irkutsk, 26 de febrer de 1975) és un ciclista rus, ja retirat, que fou professional del 2000 al 2010. El 1998, amb 23 anys, arribà a França, on destacà en les curses amateurs que disputà per les seves habilitats en la muntanya. Això li va valer per fitxar pel Besson Chaussures el setembre de 1999 i el 2000 per l'AG2R Prévoyance. El 2005 fitxà pel Crédit Agricole. En el seu palmarès destaca la victòria al Tour del Mediterrani de 2008.

## Palmarès

* 1999
** Vencedor d'una etapa del Tour de l'Avenir
* 2008
** 1r al Tour del Mediterrani i vencedor d'una etapa
* 2010
** Vencedor d'una etapa del Tour del Llemosí

### Resultats al Tour de França

* 2001. 17è de la classificació general
* 2002. 30è de la classificació general
* 2003. 24è de la classificació general
* 2004. 36è de la classificació general
* 2006. 48è de la classificació general
* 2007. 33è de la classificació general
* 2008. 18è de la classificació general
* 2009. 18è de la classificació general

### Resultats al Giro d'Itàlia

* 2006. 27è de la classificació general

### Resultats a la Volta a Espanya

* 2002. 61è de la classificació general
* 2005. 20è de la classificació general
* 2007. 27è de la classificació general

## Referències

* ↑ «Exploit d'Alexandre Botcharov le Russe de l'US Montauban», 09-08-1999. [Consulta: 3 març 2010].
* ↑ «- BOTCHAROV Alexandre». [Consulta: 3 març 2010].
* 1 2 «Cycling Museum - Alexandre BOTCHAROV». [Consulta: 27 agost 2023].
* ↑ «Botcharov joins Crédit Agricole» (en anglès), 30-07-2003. [Consulta: 3 març 2010].
* ↑ «Stage 9, Pierrefitte-Nestalas - Argeles-Gazost, 155.5 km» (en anglès), 01-09-1999. [Consulta: 3 març 2010].

## Enllaços externs

* Fitxa a sitiodeciclismo.net
# Aleksandr Xirxov

Aleksandr Xirxov (Moscou, 25 d'agost de 1972) és un tirador d'esgrima rus, ja retirat, especialista en sabre, que va competir durant la dècada de 1990. Es casà amb la també tiradora d'esgrima Oksana Jermakova.
El 1992 va prendre part en els Jocs Olímpics d'Estiu de Barcelona, on disputà dues proves del programa d'esgrima sota bandera de l'Equip Unificat. Guanyà la medalla d'or en la prova del sabre per equips, mentre en la del sabre individual fou tretzè.
En el seu palmarès també destaquen quatre medalles al Campionat del Món d'esgrima, una d'or i tres de plata, entre les edicions de 1991 i 1997; així com dues medalles al Campionat d'Europa d'esgrima, de bronze el 1998 i d'or el 2000. A nivell nacional guanyà el campionat individual rus de 1992, 1994 i 1995.

## Referències

* 1 2 3 «Olympedia – Aleksandr Shirshov». [Consulta: 21 juliol 2024].
* ↑ «Fechten - Weltmeisterschaften (Teil 1):». [Consulta: 23 juliol 2024].
* 1 2 «ШИРШОВ Александр Сергеевич | Российские спортсмены | Спортивная Россия» (en rus). [Consulta: 23 juliol 2024].
# Alex Law

Alex Law Kai-Yui (羅啟銳; 19 d'agost de 1952 - 2 de juliol de 2022) va ser un director de Cinema de Hong Kong, guionista, i productor.
Law es va educar a ls Diocesan Boys' School, Hong Kong, llicenciat el 1971. Law va col·laborar amb Mabel Cheung en moltes de les seves pel·lícules més famoses, incloses la "Trilogia de la migració": Illegal Immigrant (1985), An Autumn's Tale (1987) i Eight Taels of Gold (1989). Va escriure el guió de The Soong Sisters de Cheung (1997).

## Premis i nominacions

| Any | Pel·lícula | Premis i Nominacions | Esceveniment |
| 2010 | Echoes of the Rainbow (2009) | Guanya: Millor guió | 29ns Premis de Cinema de Hong Kong |
| 2010 | Echoes of the Rainbow (2009) | Guanya: Millor cançó original | 29ns Premis de Cinema de Hong Kong |
| 1988 | An Autumn's Tale (1987) | Guanya: Millor guió | 7ns Premis de Cinema de Hong Kong |
| 1988 | Painted Faces (1988) | Guanyador: Millor director | 25ns Premis de Cinema Cavall d'Or |

## Notes

* ↑ Alex Law Dead: Leading Hong Kong Film Director Was 69, Variety, 3 de juliol de 2022
* ↑ 'An Autumn's Tale' screenwriter Alex Law passes away at 69, The Standart, 3 de juliol de 2022

## Enllaços externs

* Alex LAW Kai-Yui
# Alfonso Albert García

Alfonso Albert García (Torrent, 22 de maig de 1973) és un jugador de bàsquet valencià ja retirat. Mesura 2.11 m i la seva posició a la pista és la de pivot.
Es va formar a les categories inferiors del CB Torrent. Quan tenia disset anys, el 1990, va passar al Club Joventut Badalona, on va continuar formant-se fins debutar a la la Lliga ACB la temporada 1991-1992, a més de combinar la seva activitat al CB Sant Josep, de la mateixa població. El 1994 va formar part de l'equip que va proclamar-se campió d'Europa.
Posteriorment va passar a l'Ourense, el Pamesa València i el Leche Río Breogán. A banda de les categories espanyoles, va tenir experiències a l'estranger: el 2003 va fitxar pel Kolossos, un equip de Grècia. Durant la seva estada, el 2005 va donar positiu per nandrolona, una substància considerada de dopatge, que podria haver estat causada per un medicament que se li va subministrar per tractar l'osteoporosi que patia de feia anys.
El 2011 entrenava l'Alginet de la Lliga EBA.

## Palmarès

Amb el Joventut de Badalona va guanyar una lliga ACB (91-92), una lliga europea (93-94) i una Copa del Rei (96-97). Mentre pertanyia al club verd-i-negre va ser medalla de bronze a Ljubljana amb la selecció espanyola sub22 a l'Eurobasket de 1994. Amb el Pamesa València va guanyar una Copa del Rei (97-98).

## Referències

* 1 2 3 Morenilla, Juan «La tragedia de Alfons Albert». El País, 24-10-2005.
* 1 2 Conde, José; Ramos, José R. ¡Reyes de Europa! 1994: el año en que el Joventut de Badalona alcanzó la gloria (en castellà). Barcelona: Edimestre, 1994, p. 29. ISBN 84-87888-12-7.
* ↑ G. L. S. «Alfons Albert, un exACB en Ibiza». Diario de Ibiza, 12-11-2011.

## Enllaços externs

* Alfonso Albert García jugador a l'ACB
# Alfonso Negro

Alfonso Negro (Brooklyn, 5 de juliol de 1915 - Florència, 7 de novembre de 1984) fou un futbolista italià que va competir durant les dècades de 1930 i 1940.
Nascut a Nova York en el sí d'una família italiana, al cap d'uns anys va tornar a Itàlia amb la família. El 1936 va prendre part en els Jocs Olímpics d'Estiu de Berlín, on guanyà la medalla d'or en la competició de futbol.
A nivell de clubs s'inicià a l'Angri, de la Sèrie C, amb 15 anys. També jugà al Catanzaro (1933-1934), de la Serie B, la Fiorentina (1934-1938), de la Serie A, Napoli (1938-1940) i Ercolanese (1942-1952).
Estudià medicina a la Universitat de Florència, on es va graduar el 1940. El mateix any va ser reclutat a l'exèrcit com a oficial mèdic a Grècia, on va organitzar esdeveniments esportius per als soldats al front, com ara el partit entre l'Exèrcit italià i la Wehrmacht a l'Estadi Panathenaic d'Atenes. Després de la guerra va continuar amb la seva professió futbolística juntament amb la de ginecòleg.

## Referències

* 1 2 3 «Olympedia – Alfonso Negro». [Consulta: 20 octubre 2024].
* ↑ Strack-Zimmermann, Benjamin. «Alfonso Negro (Player)» (en anglès). [Consulta: 20 octubre 2024].
# Alfred Vilar i Serra

Alfred Vilar i Serra (La Garriga, 1948) és un polític i empleat de banca català. Fou alcalde de La Garriga entre 1987 i 2003.
Treballador del sector de la banca, es va presentar com a alcaldable de La Garriga a les eleccions municipals de 1987, com a independent dins la candidatura de Convergència i Unió. Va guanyar les eleccions. Durant el seu mandat el poble va experimentar un creixement demogràfic, amb la creació de la urbanització de Can Illa, la creació de la biblioteca municipal, un casal de joves i la nova escola de música. També millorà les instal·lacions esportives del municpi, i creà tres centres escolars. A les eleccions de 1991, 1995 i 1999 va obtenir majoria absoluta. El 2002 va dir que no es presentaria a la reelecció, després d'haver sigut l'alcalde més longeu del segle XX a La Garriga. Va abandonar la política local i es va posar a treballar a l'empresa Leiro.
Anys després, el 2014, fou nomenat president de la Fundació Universitària Martí l'Humà de la Garriga.

## Referències

* 1 2 «Alcaldes i alcaldesses del Vallès Oriental (des de 1901 fins a l'actualitat)». [Consulta: 25 març 2024].
* 1 2 Nou, Redacció Vallès Oriental / El 9. «L'alcalde més durador de la Garriga - 11 abril 2015», 25-03-2024. [Consulta: 25 març 2024].
* ↑ «L'alcade de la Garriga, Alfred Vilar, anuncia que no es presentarà a la reelecció». Vilaweb, 2002. [Consulta: 25 març 2024].
* ↑ «Alcaldes i alcaldesses del Vallès Oriental (des de 1901 fins a l'actualitat)». [Consulta: 25 març 2024].
* ↑ «Relleu tranquil a la direcció de la Fundació Martí l’Humà de la Garriga». [Consulta: 25 març 2024].

## Bibliografia

* Albert Benzekry (1985-2000): Història Gràfica de la Garriga, Barcelona, vol. I-III.
* Ferran Polo (2004): Qui és qui a la Garriga, Sant Cugat, Ed. Rourich, pàg. 193-204.
# Alfredo Figueredo Ricardo

Alfredo Figueredo Ricardo (l'Havana, 15 d'abril de 1952) és un jugador de voleibol cubà, ja retirat, que va competir durant les dècades de 1970 i 1980.
El 1972 va prendre part en els Jocs Olímpics d'Estiu de Múnic, on fou desè en la competició de voleibol. Quatre anys més tard, als Jocs de Mont-real, va guanyar la medalla de bronze en la mateixa competició.
En el seu palmarès també destaca una medalla de bronze al al Campionat del Món de voleibol de 1978, tres medalles d'or als Jocs Panamericans (1971, 1975 i 1979) i dues d'or als Jocs Centreamericans i del Carib (1974 i 1978).

## Referències

* 1 2 «Olympedia – Alfredo Figueredo». [Consulta: 21 agost 2023].
# Winchester (Missouri)

Winchester és una població dels Estats Units a l'estat de Missouri. Segons el cens del 2000 tenia 1.651 habitants.

## Demografia

Segons el cens del 2000, Winchester tenia 1.651 habitants, 599 habitatges, i 425 famílies. La densitat de població era de 2.549,8 habitants per km².
Dels 599 habitatges en un 36,7% hi vivien nens de menys de 18 anys, en un 52,4% hi vivien parelles casades, en un 14,4% dones solteres, i en un 29% no eren unitats familiars. En el 23,4% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,06.
Per edats la població es repartia de la següent manera: un 24,8% tenia menys de 18 anys, un 6,4% entre 18 i 24, un 34,2% entre 25 i 44, un 19,3% de 45 a 60 i un 15,4% 65 anys o més.
L'edat mediana era de 36 anys. Per cada 100 dones de 18 o més anys hi havia 80,3 homes.
La renda mediana per habitatge era de 47.829 $ i la renda mediana per família de 51.071 $. Els homes tenien una renda mediana de 35.735 $ mentre que les dones 27.500 $. La renda per capita de la població era de 18.920 $. Entorn del 4,2% de les famílies i el 4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Winchester». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Winchester». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Winchester (Tennessee)

Winchester és una ciutat dels Estats Units a l'estat de Tennessee. Segons el cens del 2000 tenia 7.329 habitants.

## Demografia

Segons el cens del 2000, Winchester tenia 7.329 habitants, 2.992 habitatges, i 2.013 famílies. La densitat de població era de 283,5 habitants/km².
Dels 2.992 habitatges en un 27,5% hi vivien nens de menys de 18 anys, en un 50,2% hi vivien parelles casades, en un 13,7% dones solteres, i en un 32,7% no eren unitats familiars. En el 29,2% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,89.
Per edats la població es repartia de la següent manera: un 22,6% tenia menys de 18 anys, un 8% entre 18 i 24, un 25,8% entre 25 i 44, un 24% de 45 a 60 i un 19,6% 65 anys o més.
L'edat mediana era de 40 anys. Per cada 100 dones de 18 o més anys hi havia 81,7 homes.
La renda mediana per habitatge era de 32.500 $ i la renda mediana per família de 41.183 $. Els homes tenien una renda mediana de 31.959 $ mentre que les dones 21.629 $. La renda per capita de la població era de 16.533 $. Entorn del 13,3% de les famílies i el 19,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Winchester». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Winchester». American Fact Finder. Oficina del Cens dels Estats Units, 12-01-2010.
# Winner Anacona Gómez

Winner Andrew Anacona Gómez (Tunja, Boyacá, 11 d'agost de 1988) és un ciclista colombià professional des del 2012 i actualment a l'equip Colombia Pacto por el Deporte.
Després del bon paper al Girobio 2011 va fitxar pel Lampre-ISD per a les temporades 2012 i 2013. A finals del 2012 patí una important caiguda mentre entrenava en xocar amb un gos. El 2014 aconseguí la seva victòria més important en guanyar una etapa de la Volta a Espanya. El 2015 fitxà pel Movistar Team, amb qui guanyà la general de la Volta a San Juan de 2019. El setembre d'aquell any, junt als germans Dayer i Nairo Quintana, anuncià el fitxatge per l'equip Arkéa-Samsic per a la temporada 2020.

## Palmarès

* 2011
** Vencedor d'una etapa al Girobio
* 2014
** Vencedor d'una etapa a la Volta a Espanya
* 2019
** 1r a la Volta a San Juan i vencedor d'una etapa
* 2021
** 1r al Trofeu Andratx-Mirador des Colomer

### Resultats al Giro d'Itàlia

* 2014. 62è de la Classificació general
* 2017. 25è de la classificació general

### Resultats a la Volta a Espanya

* 2012. 19è de la Classificació general
* 2013. 105è de la Classificació general
* 2014. 27è de la Classificació general. Vencedor d'una etapa
* 2018. 69è de la classificació general

### Resultats al Tour de França

* 2015. 57è de la classificació general
* 2016. 69è de la classificació general
* 2020. 66è de la classificació general

## Referències

* ↑ «Una pista sobre el futuro del ciclista Nairo Quintana» (en castellà). La Vanguardia. Grupo Godó, 12-01-2023 [Consulta: 1r octubre 2023]. «Colombia Pacto por el Deporte fue el equipo escogido por Dáyer y Anacona para competir en este 2023. [Colombia Pacto por el Deporte was the team chosen by Dáyer and Anacona to compete in 2023].»
* 1 2 Ben Atkins «Winner Anacona injured in training crash». VeloNation. VeloNation LLC, 25-12-2012 [Consulta: 25 desembre 2012].
* ↑ Peter Cossins «Vuelta a España: Anacona wins stage 9 on climb to Valdelinares». Cyclingnews.com. Future plc, 31-08-2014 [Consulta: 31 agost 2014].
* ↑ «News shorts: US team looks ahead to 2015 Worlds in Richmond». Cyclingnews.com. Future plc, 29-09-2014 [Consulta: 29 setembre 2014].
* ↑ ; Fletcher, Patrick «Quintana confirmed for Arkéa-Samsic in 2020». Cyclingnews.com. Future plc, 02-09-2019 [Consulta: 24 novembre 2019]. «Quintana's brother, Dayer, will also join, along with Winner Anacona, a fellow Colombian and key ally at Movistar, and Diego Rosa, who has ridden for Team Ineos for the past two years.»

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Zuñi Mountains

Zuñi Mountains, també Zuni Mountains, (en navaho : Naasht'ézhí Dził o Ńdíshchííʼ Ląʼí) és una serralada situada principalment al comtat de Cibola al nord-oest de Nou Mèxic, Estats Units, amb una petita part que s'estén dins del comtat de McKinley . La serralada es troba principalment al Bosc Nacional Cibola, situat al sud de la carretera interestatal 40 des del sud-est de Gallup fins al sud-oest de Grants. La serralada té una llargada d'unes 60 milles (97 km) i 40 milles (64 km) d'amplària. El punt més alt és el Mount Sedgwick, 9.256 peus (2.821 m); les elevacions de la serralada baixen fins als 6.400 peus (1.950 m).
Zuñi Mountains estan envoltades per la Reserva Zuni, la reserva índia Ramah Navajo , i el Monument Nacional El Morro al sud-oest, Monument Nacional El Malpais al sud, Acoma Pueblo cap a l'est, i el Nació Navajo al nord. Les ciutats de Grants, Gallup, i Ramah son al nord-est, nord-oest, i sud-oest de la serralada, respectivament. Zuñi Mountains recauen sobre la divisòria continental nord-americana i forma part del marge sud-oriental de l'Altiplà del Colorado.
La història de la serralada inclou un ús antic i continuat de les muntanyes per part dels pobles nadius locals, inclosos els zuni, els acoma i els navajos ; l'explotació forestal extensiva a principis de la meitat del segle XX; i les activitats agrícoles i mineres (entre elles el coure i la fluorita) a mitjans del segle xx.
Les Zuñi Mountains tenen tendència a elevar-se en sentit nord-oest/sud-est amb un nucli de granit precambrià i roques metamòrfiques, envoltades d'estrats del Permià final i del Triàsic al Juràssic. Un total de 20,000 ft (6,000 m) de les capes anteriors del Cretaci i les roques sedimentàries més antigues s'han erosionat des de la part més alta de la serralada, però apareixen en zones perifèriques a l'oest i al nord-est a la conca de San Juan. Les roques precambrianes de la serralada es van aixecar durant l'orogènia de les Muntanyes Rocalloses ancestrals com a part de l'elevació de Zuni-Defiance al període Pennsylvanià. L'expressió fisiogràfica actual de la serralada és fruit de l'elevació durant l'orogènia laramidiana produïda entre el Cretaci i el Paleogen entre 80 a 40 milions d'anys.

## Referències

* ↑ 920737 U.S. Geological Survey Geographic Names Information System: Zuñi Mountains (en anglès)
* ↑ Wilson, A Navajo Place Names Guilford, CT: Audio-Forum, 1995
* 1 2 New Mexico Atlas and Gazetteer, Second Edition, DeLorme Mapping, 2000.
* 1 2 3 Butterfield, Mike, and Greene, Peter, Mike Butterfield's Guide to the Mountains of New Mexico, New Mexico Magazine Press, 2006, ISBN 978-0-937206-88-1
* ↑ Halka Chronic, Roadside Geology of New Mexico, Mountain Press, 1987, ISBN 0-87842-209-9, p. 34, p. 75.
* ↑ Cather, Steven M. «Laramide orogeny in central and northern New Mexico and southern Colorado». A: Mack. The geology of New Mexico. A geologic history: New Mexico Geological Society Special Volume 11, 2004, p. 203–248. ISBN 9781585460106.

## Enllaços externs

* Zuñi Mountains al Departament de Turisme de Nou Mèxic
# Ángel Yesid Camargo Ochoa

Ángel Yesid Camargo Ochoa (Paipa, departament de Boyacá, 22 de maig de 1967) va ser un ciclista colombià que fou professional entre 1992 i 2001. De la seva carrera destaca una victòria d'etapa a la Volta a Espanya i la general de la Volta al Táchira.

## Palmarès

* 1990
** Vencedor d'una etapa de la Volta a Colòmbia
* 1991
** 1r a la Volta al Táchira i vencedor d'una etapa
* 1992
** Vencedor d'una etapa del Gran Premi del Midi Libre
** Vencedor d'una etapa de la Volta a Colòmbia
* 1994
** Vencedor d'una etapa de la Volta a Espanya
** 1r al GP Pony Malta
* 1996
** 1r a la Volta a Cundimarca
* 1999
** 1r a la Clàssica de Fusagasugá
** 1r a la Volta a Cundimarca

### Resultats al Tour de França

* 1994. 55è de la classificació general
* 1995. Abandona (15a etapa)

### Resultats a la Volta a Espanya

* 1993. No surt (13a etapa)
* 1994. 40è de la classificació general. Vencedor d'una etapa

### Resultats al Giro d'Itàlia

* 1995. 78è de la classificació general
* 1996. Abandona (12a etapa)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it